YIFCஇன் வகுப்புகளில் ஒவ்வொரு பாடமும் எல்லா மாணவர்களாலும் உரத்த குரலில் வாசிக்கப்படுகிறது. இதனால் மாணவர்களின் உச்சரிப்பு மேம்படுகிறது. சொல்ல வந்த கருத்துக்கேற்ற தொனியும் மெல்லக் கைவருகிறது. வகுப்பில் மாணவர்கள் சகஜமாக இருக்கவும் இந்த வாசிப்பு உதவுகிறது. அச்சமும் கூச்சமும் விலகுகிறது. ஆரம்பநிலை மாணவர்களுக்குப் படம் பார்த்துக் கதை சொல்லவும், இடைநிலை-உயர்நிலை மாணவர்களுக்கு அறிமுகமான படங்களைக் குறித்து நண்பர்களோடு பேசவுமான பயிற்சிகள் தரப்படுகின்றன.